-BOB. TRANSFERT NARXNI BELGILASHDA

|
-BOB. TRANSFERT NARXNI BELGILASHDA Pdf ko'rish
|
bet | 142/352 | Sana | 19.01.2024 | Hajmi | 2,93 Mb. | | #141154 |
Bog'liq 00000000858c3fb50185edf3c836003924-BOB. TRANSFERT NARXNI BELGILASHDA
SOLIQ NAZORATI
193-modda. Transfert narxni belgilashda soliq nazorati
maqsadida axborotni tayyorlash va taqdim etish
194-modda. Transfert narxni belgilashda soliq nazorati
195-modda. Transfert narxni belgilashda soliq nazoratini
oʻtkazish tartibi
193-modda. Transfert narxni belgilashda
soliq nazorati maqsadida axborotni
tayyorlash va taqdim etish
(1-q.)
Soliq toʻlovchi Oʻzbekiston Respublikasi Davlat soliq qoʻmitasining talabiga koʻra
mazkur talabda koʻrsatilgan aniq bitimga (bir turdagi bitimlar guruhiga) taalluqli hujjatlarni
taqdim etadi. Hujjatlar deganda hujjatlar majmui yoki erkin shaklda tuzilgan yagona hujjat (agar
bunday hujjatlarni belgilangan shaklda tuzish Oʻzbekiston Respublikasining qonunchiligida
nazarda tutilmagan boʻlsa) tushuniladi.
(OʻzR 21.04.2021-y. OʻRQ-683-son Qonuni tahriridagi
qism)
(2-q.)
Ushbu moddaning birinchi qismida nazarda tutilgan hujjatlar nazorat qilinadigan
bitimni (bir turdagi bitimlar guruhini) amalga oshirgan soliq toʻlovchining (boshqa shaxslarning)
faoliyati toʻgʻrisidagi, ushbu bitim bilan bogʻliq boʻlgan quyidagi maʼlumotlarni oʻz ichiga olishi
kerak:
1) nazorat qilinadigan bitim oʻzi bilan amalga oshirilgan shaxslarning roʻyxati (ular soliq
rezidenti boʻlgan davlatlar va hududlarni koʻrsatgan holda), bitimning tavsifi, uning shartlari,
jumladan narxni belgilash usulining tavsifi (mavjud boʻlsa), toʻlovlarni amalga oshirish shartlari
va muddatlari hamda bitim haqidagi boshqa axborot;
2) bitim taraflari boʻlgan shaxslarning vazifalari haqidagi (soliq toʻlovchi tomonidan
funksional tahlil oʻtkazilgan taqdirda), ular tomonidan foydalaniladigan, ushbu nazorat qilinadigan
bitim bilan bogʻliq boʻlgan aktivlar toʻgʻrisidagi va ular tomonidan qabul qilinayotgan, soliq
toʻlovchi bitim tuzishda inobatga olgan iqtisodiy (tijorat) tavakkalchiliklar haqidagi maʼlumotlar.
(3-q.)
Agar soliq toʻlovchi ushbu Kodeksning 23-bobida nazarda tutilgan usullardan
foydalangan boʻlsa, hujjatlarga foydalanilgan usullar haqidagi quyidagi maʼlumotlar kiritiladi:
1) foydalanilayotgan usulni tanlash va qoʻllash usuli sabablarining asosi;
2) foydalanilayotgan axborot manbalariga havola;
3) taqqoslanadigan bitimlarni tanlash uchun foydalanilgan yondashuvni tavsiflagan holda,
nazorat qilinayotgan bitim boʻyicha bozor narxlari oraligʻining (rentabellik oraligʻining) hisob-
kitobi;
4) nazorat qilinadigan bitim amalga oshirilishi natijasida olingan daromadlarning
(foydaning) summasi va (yoki) amalga oshirilgan xarajatlarning (koʻrilgan zararlarning) summasi,
olingan rentabellik;
5) nazorat qilinadigan bitimdan uni amalga oshirgan shaxs tomonidan axborotni, intellektual
faoliyat natijalarini, korxonani, uning mahsulotini va xizmatlarini individuallashtirish belgilariga
(firma nomi, tovar belgilari, xizmat koʻrsatish belgilariga) boʻlgan huquqlarni va boshqa mutlaq
huquqlarni (tegishli holatlar mavjud boʻlganda) qabul qilish natijasida olinadigan iqtisodiy naf
haqidagi maʼlumotlar;
6) nazorat qilinadigan bitimning narxiga (rentabelligiga) taʼsir koʻrsatgan boshqa omillar
toʻgʻrisidagi maʼlumotlar, shu jumladan nazorat qilinadigan bitimni tuzgan shaxsning bozor
strategiyasi toʻgʻrisidagi maʼlumotlar, agar ushbu bozor strategiyasi nazorat qilinadigan bitim
narxiga (rentabelligiga) taʼsir koʻrsatgan boʻlsa;
7) soliq toʻlovchi tomonidan soliq bazasiga va soliq summasiga ushbu Kodeks 177-
moddasining birinchi qismiga muvofiq kiritilgan tuzatishlar.
(4-q.)
Soliq toʻlovchi nazorat qilinadigan bitimlarning tijorat va (yoki) moliyaviy shartlari
mustaqil shaxslarning taqqoslanadigan bitimlari shartlariga mos kelishini tasdiqlovchi boshqa
axborotni mazkur shartlarni taqqoslashni taʼminlash uchun kiritilgan tuzatishlarni hisobga olgan
holda taqdim etishga haqli.
(5-q.)
Ushbu moddaning birinchi qismida koʻrsatilgan hujjatlar soliq toʻlovchidan nazorat
qilinadigan bitimlar tuzilgan kalendar yildan keyingi yilning 1-iyunidan keyin Oʻzbekiston
Respublikasi Davlat soliq qoʻmitasi tomonidan talab qilinishi mumkin.
(6-q.)
Ushbu modda birinchi - toʻrtinchi qismlarining qoidalari quyidagi hollarda
qoʻllanilmaydi:
1) agar bitimlarning narxlari yuzasidan ushbu Kodeks 178-moddasi birinchi qismining 3-
bandiga muvofiq monopoliyaga qarshi organlar tomonidan koʻrsatma belgilangan yoki narx
tartibga solinadigan boʻlsa va ushbu Kodeks 179-moddasining uchinchi qismiga muvofiq
qoʻllanilsa;
2) agar bitim nazorat qilinmaydigan boʻlsa;
3) qimmatli qogʻozlarga doir va qimmatli qogʻozlarning uyushgan bozorida muomalada
boʻlgan muddatli bitimlarning moliyaviy vositalariga doir bitimlar tuzilsa;
4) ushbu Kodeksning 25-bobiga muvofiq soliq solish maqsadida narxni belgilash
toʻgʻrisidagi kelishuv tuzilgan bitimlar amalga oshirilsa.
(7-q.)
Soliq toʻlovchi ushbu moddaning oltinchi qismida nazarda tutilgan bitimlar boʻyicha
mazkur hujjatlarni ixtiyoriy ravishda taqdim etishga haqli.
(8-q.)
Soliq organlariga taqdim etiladigan hujjatlarning batafsilligi va asoslanganligi
bitimning murakkabligiga hamda uning narxi shakllanishiga (bitimlar taraflarining rentabelligiga)
mutanosib boʻlishi kerak.
|
| |